Seg 1913, anadi deg taɣult n tesnilest tamaziɣt yuɣal-d s wudem-nniḍen,timsirin d tid i d-yettillin sɣur Uɣerbaz n Tutlayin Tigmaḍin INALCO tura.Syin ad naf kra n Yirumyen yesselḥayen aselmed n tmaziɣt i tallit ɣezzifen, gar-asen A.Basset, J.M.Dallet, A.Picard, atg… Uɣallen d imḥaddiyen ɣef tutlayt n tmaziɣt, aya ad t-naf deg waddud2 n André Basset deg useggas n 1935, deg yiwet n tesmilt3 n lecɣal n yismilen, Aselmed n tmaziɣt d taεrabt deg uskasi n 1935.Mebla ma nettu leqdic n FDB i d-yellan sɣur les Pères Blanc deg ΣinElHemmam deg useggas n 1946, d leqdic n Wamas n Tezrawin ɣef Temnaḍin n Teqbaylit4 deg Tizi Wezzu 1954.5Tuget n temsirin i d-yellan deg tallit-a, mmugent s tarrayt tansayt i yettewasnen s waṭas n yismawen amedya: tarrayt taqburt, tarrayt n tjerrumt d usuɣel akked tarrayt tarusridt mi tteffeɣ tarrayt tusridt taggara-ya,Tarrayt-a iẓuran-is ttuɣalen armi d tallit anda teqwa tlaṭinit, tettwazuzer akk deg temnaḍin n Lurup, sselmaden daɣen tutlayin tiqburin deg utaram, ɣef wakken i d-yenna C.Puren6.